ตอนไปสิงคโปร์ไม่ได้กิน 
ตอนมาเปิดที่ I'm park ก็ไม่ได้กิน
มาสาขานี้ ใกล้ออฟฟิศสุดๆ ได้ฤกษ์กินซะที!!

**พิเศษ!! ช่วงเปิดร้าน เครื่องดื่ม(ยกเว้นเครื่องดื่มปั่น) 1 แถม 1**

ร้านนี้อยู่ใน Mercury ville ชั้น 3 ค่ะ (ตึกสีแดงติด BTS ชิดลม ตรงข้ามเซ็นทรัลชิดลม) ร้านเข้าจากทางเชื่อม BTS มาก็เห็นเลย ร้านไม่ใหญ่มาก มีที่นั่งนิดหน่อยค่ะ

ของที่ขายหลักๆคือ ขนมปังกับเครื่องดื่มค่ะ วันนี้เราลองเฉพาะเครื่องดื่มก่อน สั่งเสร็จ จ่ายเงิน พนง.จะให้เครื่องเรียกตอนออเดอร์เสร็จมาค่ะ ไปนั่งเล่นรอก่อนได้ 

- Iced Caffe Mocha 105฿ อ่อนนม แต่กาแฟกับช็อกโกแลตรสเข้มดี ผสมกันมานัวๆ
- Iced T'eh 80฿ ชานมอ่อนนม แต่ก็คล่องคอกำลังดีค่ะ ชาหอมและไม่ฝาดเลย เค้าเพิ่งชงใหม่ๆ โดยชงชาใส่ถุงชักกับกาใบใหญ่ แล้วค่อยเทชาลงเครื่องปั่นมาปั่นผสมนม ทำให้นมและชาเข้ากันดีและมีฟองเนียนๆ
